Neuvoston asetus (ETY) N:o 2553/93, annettu 13 päivänä syyskuuta 1993, lopullisen polkumyyntitullin käyttöön ottamisesta tiettyjen Japanista ja Singaporesta peräisin olevien kuulalaakerien tuonnissa annetun asetuksen (ETY) N:o 2089/84 muuttamisesta



Virallinen lehti nro L 235 , 18/09/1993 s. 0003 - 0006

Suomenk. erityispainos Alue 11 Nide 23 s. 0038

Ruotsink. erityispainos Alue 11 Nide 23 s. 0038



NEUVOSTON ASETUS (ETY) N:o 2553/93, annettu 13 päivänä syyskuuta 1993, lopullisen polkumyyntitullin käyttöön ottamisesta tiettyjen Japanista ja Singaporesta peräisin olevien kuulalaakerien tuonnissa annetun asetuksen (ETY) N:o 2089/84 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 () ja erityisesti sen 7, 14 ja 15 artiklan, ottaa huomioon komission ehdotuksen, jonka se on tehnyt kuultuaan sanotussa asetuksessa säädettyä neuvoa-antavaa komiteaa, sekä katsoo seuraavaa A. MENETTELY (1) Asetuksella (ETY) N:o 2089/84 () on heinäkuussa 1984 otettu käyttöön 33,89 prosentin lopullinen polkumyyntitulli Japanista ja Singaporesta peräisin olevien syväuraisten ja yksirivisten säteiskuulalaakerien tuonnissa. (2) Asetusta (ETY) N:o 2089/84 on muutettu Japanista tulevien tuontien osalta asetuksella (ETY) N:o 2685/90 () asetuksen (ETY) N:o 2423/88 14 artiklan mukaisen jälleentarkastelumenettelyn aloittamisen seurauksena. (3) Komissio on asetuksen (ETY) N:o 2423/88 15 artiklan 2 kohdan mukaisesti julkaissut Singaporesta peräisin olevien tuontien osalta tämän toimenpiteen tulevaa raukeamista maaliskuussa 1989 () koskevan lausunnon. (4) Komissio on huhtikuussa 1989 saanut toimenpiteen jälleentarkastelua koskevan pyynnön liitolta Federation of European Bearing Manufacturers" Associations (FEBMA) pyynnön mukaan kyseisten kuulalaakerien osalta yhteisön tuotannon suurinta osaa edustavien tuottajien nimissä. (5) Komissio on asetuksen (ETY) N:o 2423/88 15 artiklan 3 kohdan mukaisesti kuulemisen jälkeen julkaissut toimenpiteen tulevaa raukeamista heinäkuussa 1989 koskevan lausunnon (). (6) Komissio on Euroopan yhteisöjen virallisessa lehdessä () julkaistussa lausunnossaan syyskuussa 1989 ilmoittanut tiettyjen Singaporesta peräisin olevien kuulalaakerien tuontia koskevien polkumyyntitoimenpiteiden jälleentarkastelumenettelyn aloittamisesta ja se on pannut vireille tutkimuksen. (7) Komissio on antanut virallisesti tiedon tunnetuille viejille ja tuojille, joita asia koskee, sekä viejämaan ja yhteisön teollisuuden edustajille (FEBMA), ja se on antanut asianosaisille osapuolille mahdollisuuden ilmoittaa kirjallisesti mielipiteensä ja pyytää tulla kuulluiksi. (8) Viejät, tietyt tuojat ja FEBMAn edustamat yhteisön tuottajat ovat ilmoittaneet kirjallisesti mielipiteensä. (9) Komissio on tutkinut ja tarkastanut kaikki tätä menettelyä varten tarvittavina pitämänsä tiedot ja se on toteuttanut tutkimuksia seuraavien toimijoiden tiloissa: a) Yhteisön tuottajat - FAG Kugelfischer Georg Schäfer KGaA, Schweinfurt, Saksa, - Georg Müller Nürnberg AG, Nürnberg, Saksa, - Gebrüder Reinfurt GmbH & Co, KG, Würtzburg, Saksa, - SKF Industrie SpA, Torino, Italia, - SKF Roulements Spécialisés (ADR), Thomery, Ranska, - SKF France, Clamart, Ranska, - ROL Rolamentos Portugueses SARL, Caldas das Rainha, Portugali. b) Singaporen tuottajat - NMB Singapore Ltd, Chai-Chee, Singapore, - Pelmec Singapore Ltd, Jurong, Singapore. c) Yhteisöön etuyhteydessä olevat tuojat - NMB Minebea GmbH, Langen, Saksa, - NMB (UK) Ltd., Bracknell, Yhdistynyt kuningaskunta, - NMB Italia Srl, Mazzo di Rho, Milano, Italia, - NMB France SARL, Argenteuil, Ranska. Ilmoitetut Singaporen tuottajat ja yhteisön tuojat ovat kaikki yrityksen Minebea Co Ltd, Japani (Minebea) tytäryhtiöitä. (10) Tutkimuksen aikana saadut tiedot koskevat ajanjaksoa vuodesta 1985 vuoteen 1991. (11) Komission päätelmät on annettu kirjallisesti tiedoksi osapuolille ja niille on myönnetty määräaika näiden tietojen toimittamisen seurauksena ilmenneiden huomioiden esittämistä varten. Komissio on tarkastellut osapuolten esittämät suulliset ja kirjalliset huomiot ja se on tapauksen mukaan muuttanut päätelmiään ottaakseen ne huomioon. B. KYSEINEN TUOTE (12) Kyseessä olevat tuotteet ovat asetuksessa (ETY) N:o 2089/84 määriteltyjä syväuraisia ja yksirivisiä säteiskuulalaakereita, joiden suurin ulkohalkaisija on enintään 30 millimetriä. C. YHTEISÖN TEOLLISUUDEN NYKYINEN TILANNE i) Yhteisön teollisuuden aseman heikkous (13) Tutkimuksessa on käynyt ilmi, että yhteisön teollisuuden asema oli erittäin heikko. Erityisesti noin 3,5 prosenttia liikevaihdosta edustava verottamaton voitto on riittämätön ja suuria tuotannon, kapasiteetin käytön, työvoiman ja yhteisön markkinaosuuden supistuksia on toteutettu vuodesta 1985 vuoteen 1991. ii) Singaporesta tulevien tuontien vaikutus (14) Ottaen huomioon, että Singaporesta tulevan tuonnin määrä on laskenut vuonna 1985 todetusta 25 miljoonasta kappaleesta 1,8 miljoonaan kappaleeseen vuonna 1991 (markkinaosuuden pudotessa 10 prosentista 0,6 prosenttiin kyseisenä ajanjaksona), komissio on tullut siihen johtopäätökseen, että nämä tuonnit eivät vaikuta merkittävällä tavalla yhteisön nykyiseen tilanteeseen ja että tämän aseman heikkous johtuu muista tekijöistä kuin kyseisestä maasta polkumyynnillä tapahtuvasta tuonnista. Neuvosto yhtyy tähän päätelmään. D. POLKUMYYNTITOIMENPITEIDEN RAUKEAMISEN VAIKUTUKSET (15) Se seikka, että polkumyynnillä tapahtuva tuonti ei tällä hetkellä aiheuta vahinkoa, ei anna sellaisenaan syytä poistaa voimassa olevia polkumyyntitoimenpiteitä. Tällaisissa olosuhteissa ja asetuksen (ETY) N:o 2423/88 15 artiklan määräysten mukaisesti toteutetun jälleentarkastelun yhteydessä komission on tarkasteltava, aiheuttaisiko näiden toimenpiteiden raukeaminen uudelleen vahinkoa tai vahingon uhkaa. Tätä varten komission on vahvistettava, olisiko polkumyynnin yhteisön teollisuudelle aiheuttaman vahingon uusiutuminen ennakoitavissa ja ilmenisikö vahinko heti toimenpiteiden puuttuessa.Vaikka tämän vahvistamisen on perustuttava saatavilla oleviin tosiasiallisiin tietoihin, se sisältää luonteensa mukaan arvioinnin. (16) Tätä varten komissio tarkastelee kyseisessä tapauksessa, aiheuttaisiko toimenpiteiden poistaminen Singaporen tehtaista tulevien tuontien suurta kasvua. Erityisesti tässä suhteessa on tarkasteltu kahta tekijää: ensimmäiseksi Singaporen tehtaiden tuotannon ja myyntien olemassa olevaa rakennetta ja toiseksi olisiko mahdollista muuttaa tätä rakennetta. (I) Tuotannon ja myyntien nykyinen rakenne Singaporen tehtaissa i) Tuotannon ja kapasiteetin kehittyminen Singaporessa (17) Singaporessa Minebean tehtaiden (NMB ja Pelmec Singapore) kapasiteetti on pysynyt suhteellisen samana vuodesta 1985 ja kapasiteetin käyttöaste on hyvin korkea. Nykyisen tuotannon lisäämiseksi on siis saatavilla vähän kapasiteettia. ii) Kotimaisen kysynnän kehittyminen ja viennin maantieteellinen jakaantuminen (18) Singaporen kotimarkkinat ovat kehittyneet tuntuvasti alkuperäisestä tutkimuksesta; varsinkin NMB ja Pelmec Singapore ovat varustaneet näitä markkinoita ja ne imevät näiden kahden tehtaan tuotannon kasvavan määrän. Singaporen markkinoiden lisäksi nämä myyvät lähes koko tuotantonsa Aasian ja Yhdysvaltojen markkinoille yhteisöön tai Euroopan vapaakauppa-alueen (EFTA) maihin tapahtuvan viennin ollessa hyvin vähäistä. iii) Päätelmä (19) Komissio on tullut siihen johtopäätökseen, että ottaen huomioon tuotannon ja myynnin olemassa olevan rakenteen ja sen, että tärkeää kapasiteettia ei ole saatavilla Singaporen tehtailla, kyseisen maan nykyisen tilanteen perusteella on epätodennäköistä, että yhteisöön suuntautuva tuonti lisääntyy merkittävällä tavalla. Neuvosto yhtyy tähän päätelmään. (II) Singaporen tehtailla olevan tuonnin ja myynnin rakenteen muutosmahdollisuudet Ottaen huomioon Minebean monikansallisen luonteen komissio on tutkinut, onko vaarana, että kyseisen yhtiön muualla olevien tehtaiden tuotanto kulkisi Singaporen tehtaiden kautta ja aiheuttaisi siten tästä maasta yhteisöön tapahtuvan viennin kasvua. i) Viennin lähteiden arviointi a) Thaimaa (20) Sen jälkeen, kun 1984 otettiin käyttöön polkumyyntitulli Singaporen tuonnissa, Minebea on laajentanut huomattavasti kuulalaakereita valmistavaa tehdastaan Thaimaassa siten, että kyseisen maan tuotantokapasiteetti on nykyisin kaksinkertainen Singaporeen verrattuna. Minebea on ainoa kuulalaakerien tuottaja näissä kahdessa maassa. (21) Ottaen huomioon sen, että Minebea on siirtänyt lähes täysin Thaimaaseen yhteisöön suuntautuvan viennin lähteensä, Thaimaassa valmistetut kuulalaakerit edustavat nyt 25 prosentin osuutta yhteisön markkinoista, kun Singaporessa valmistetut kuulalaakerit edustavat 0,6 prosentin osuutta. b) Yhdistynyt kuningaskunta (22) Minebea on vuonna 1991 alkanut tuottaa kuulalaakereita Yhdistyneessä kuningaskunnassa, ja sinne sijoitettu kapasiteetti on suunnilleen 60 miljoonaa kappaletta vuodessa. (23) Ottaen huomioon Minebean tuotannon nopean käynnistämisen Yhdistyneessä kuningaskunnassa tuotannon, jonka on tarkoitus tulla myydyksi lähes kokonaan yhteisön markkinoilla on selvää, että Minebean tehtaalla Yhdistyneessä kuningaskunnassa valmistetut kuulalaakerit tulevat lähivuosina edustamaan kasvavaa prosentuaalista osuutta Minebean hallussa olevan yhteisön markkinaosuuden kokonaisosuudesta, koska kyseisen tehtaan kapasiteettia on käytettävä kokonaisuudessaan, jotta tehdas olisi kannattava. On siis todennäköistä, että Minebean kolmansissa maissa sijaitsevilta tehtailta tuleva tuonti tulee vähentymään ainakin suhteellisesti. ii) Minebean Thaimaassa sijaitsevien tehtaiden kilpailuetu (24) Komission tutkimus on vahvistanut, että Minebean Thaimaassa sijaitsevilla tehtailla oli merkittäviä kilpailuetuja verrattuna Singaporen tehtaisiin työvoimakustannusten ja yleisten kulujen ollessa alhaisempia, laitteiden uudenaikaisempia ja tehokkaampia sekä säästöjen suurempia. (25) Tällä hetkellä vain pieni määrä Minebean yhteisöön viemistä kuulalaakerityypeistä tulee Singaporesta. Vaikka tietyt muut Thaimaasta yhteisöön viedyt tyypit ovat myös tuotettu Singaporessa, niitä on valmistettu pieniä määriä ja erilaisissa muodoissa Japanin tai Yhdysvaltojen asiakkaita varten. Useita yhteisöön Thaimaasta vietyjä laakerityyppejä ei ole lainkaan tuotettu Singaporessa. Olisi kuitenkin mahdollista, että Minebea siirtää näiden kuulalaakerityyppien tuotannon Thaimaasta Singaporeen,mutta se ei todennäköisesti voisi sitä tehdä heti ja tämä tekisi tuotannon kalliimmaksi ottaen huomioon toiminnan suuremmat kustannukset Singaporessa. (26) Vaikka Thaimaassa tuotettuja kuulalaakereita koskee edelleen noin 13 prosentin polkumyynti- ja tasoitustullit, kustannuserot Thaimaan ja Singaporen välillä ovat siis sellaiset, että nämä tullit eivät poista sitä kiinnostusta, minkä Thaimaassa tuottaminen ja tästä maasta vieminen voi saada osakseen Singaporeen verrattuna. (27) FEBMA on korostanut, että Thaimaan kilpailuetu Singaporeen verrattuna ei olisi riittävä viennin lähteiden Singaporeen siirtämisen estämiseksi polkumyyntitoimenpiteiden puuttuessa, sillä Singaporessa valmistettuja kuulalaakereita koskee tullietuusjärjestelmä (GSP). Komission suorittamasta tutkimuksesta käy ilmi, että yhteisön myöntämä suosituimmuuskohtelu ei anna Singaporen tuonnille minkäänlaista tärkeää etua, koska GSP:n katto on hyvin alhainen (2 miljoonaa ecua) ja sama kohtelu myönnetään joka tapauksessa saman arvon osalta Thaimaassa valmistetuille kuulalaakereille. iii) Päätelmä (28) Ottaen huomioon Thaimaan tehtaiden kilpailuetu ja se, että on välttämätöntä saada Yhdistyneen kuningaskunnan tehdas toimimaan täydellä kapasiteetilla, komissio on tullut siihen johtopäätökseen, että jopa polkumyyntitullien puuttuessa Singaporesta tulevassa tuonnissa oli todennäköistä, että suurin osa Minebean kuulalaakerien myynnistä yhteisössä on lähtöisin muista maista kuin Singaporesta. Neuvosto yhtyy tähän päätelmään. (III) Yleinen päätelmä toimenpiteiden raukeamisen vaikutuksesta (29) Tämän vuoksi komissio on tullut siihen johtopäätökseen, ettei ollut mahdollista etukäteen arvioida polkumyyntitullien raukeamisen antavan polkumyynnillä Singaporesta tapahtuvalle kuulalaakerien tuonnille mahdollisuuden saada uudelleen suuri osuus yhteisön markkinoista ja että tämän vuoksi raukeaminen ei saisi aikaan yhteisön teollisuudelle aiheutetun aineellisen vahingon välitöntä toistumista. E. POLKUMYYNTITULLIN VARSINAINEN RAUKEAMISPÄIVÄMÄÄRÄ (30) Singaporen tuottajat ovat kiinnittäneet huomiota syyskuussa 1989 jälleentarkastelun yhteydessä aloitetun tutkimuksen epätavalliseen kestoon, ja ne ovat korostaneet, että polkumyyntitullin olisi rauettava takautuvasti. (31) Komissio on sitä mieltä, että tämä väite on perusteltu. Se katsoo, että tässä tapauksessa ei ole kohtuullista kantaa tullia niin pitkän ajanjakson ajan jälleentarkastelututkimuksen aloittamisen jälkeen. (32) Tullin soveltamisen olisi lakattava 21 päivänä syyskuuta 1990, joka päivä on sama kuin Japanista peräisin olevien kuulalaakerien tuonnista annetulla asetuksella (ETY) N:o 2089/84 käyttöön otetun lopullisen polkumyyntitullin muuttamisesta annetun asetuksen (ETY) N:o 2685/90 voimaantulopäivämäärä, tällä asetuksella otettaessa käyttöön myös Singaporesta peräisin olevia kuulalaakereita koskeva polkumyyntitulli. Päätöksellä Singaporesta tapahtuvassa tuonnissa käyttöön otetun polkumyyntitullin raukeamisesta kyseisenä päivämääränä vältettäisiin syrjintä saman tuotteen tuontia näistä kahdesta maasta koskevien jälleentarkastelututkimusten kesken. (33) Neuvosto yhtyy näihin päätelmiin ja katsoo, että tiettyjen Singaporesta peräisin olevien kuulalaakerien tuonnista annetulla asetuksella (ETY) N:o 2089/84 käyttöön otettu polkumyyntitulli olisi kumottava tehokkaasti 21 päivänä syyskuuta 1990. Olisi sovellettava tullien palauttamista koskevaa voimassa olevaa lainsäädäntöä. (34) Neuvosto palauttaa kuitenkin mieliin, että jos Singaporesta peräisin olevien kuulalaakerien tuonnissa todetaan merkittävää kasvua polkumyyntihinnoin, yhteisön toimielimet yhteisön teollisuuden valituksen perusteella aloittavat nopeasti näitä tuonteja koskevan uuden polkumyyntimenettelyn, ON ANTANUT TÄMÄN ASETUKSEN: 1 artikla Muutetaan lopullisen polkumyyntitullin käyttöön ottamisesta tiettyjen Japanista ja Singaporesta peräisin olevien kuulalaakerien tuonnissa annettua asetusta (ETY) N:o 2089/84 poistamalla 1 artiklan 1 kohdasta sanat "ja Singapore" ja poistamalla 1 artiklan 2 kohdasta luettelo, jonka otsikkona on "SINGAPORE". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 21 päivästä syyskuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä syyskuuta 1993. Neuvoston puolesta Puheenjohtaja Ph. MAYSTADT () EYVL N:o L 209, 2.8.1988, s. 1 () EYVL N:o L 193, 21.7.1984, s. 1 () EYVL N:o L 256, 20.9.1990, s. 1. (EYVL N:o L 7, 10.1.1991, s. 38). () EYVL N:o C 74, 22.3.1989, s. 10 () EYVL N:o C 175, 11.7.1989, s. 3 () EYVL N:o C 240, 20.9.1989, s. 4